Katalonia (Catalunya e katalaneg ha Catalonha en okitaneg), a zo ur vroad istorel eus tu biz ledenez Iberia, a bep tu dar Pireneoù. Rannet eo e div velestradurezh dishañval-bras: diouzh un tu emañ Kumuniezh Emren Katalonia e-barzh Stad Spagn abaoe 1716, anvet ivez Katalonia ar Su (Catalunya del Sud pe Catalunya hepmuiken), ha Katalonia an Norzh (Catalunya del Nord pe Catalunya Nord), e Stad Frañs abaoe 1659. E-keñver istor e klot gant ar pezh e oa Priñselezh Katalonia.